L 111/6
DA
Den Europæiske Unions Tidende
26.4.2023
(23)
Unionens klimaindsats bør gøre brug af den nyeste videnskab.
Rådgivning fra Det Europæiske Videnskabelige Rådgivende Organ om Klimaændringer, der er oprettet i henhold til artikel 10a i Europa-Parlamentets og Rådets forordning (EF) nr.
401/2009 (16), bør derfor tages i betragtning i forbindelse med forordning (EU) 2018/842.
(24)
I betragtning af indførelsen af en styrket overholdelsesordning i forordning (EU) 2018/841 fra 2026 er det hensigtsmæssigt at afskaffe fratrækningen af de drivhusgasemissioner, der genereres af hver medlemsstat i perioden fra 2026 til 2030 i LULUCF-sektoren ud over deres optag.
Artikel 9, stk.
2, i forordning (EU) 2018/842 bør derfor ændres i overensstemmelse hermed.
(25)
Det er hensigtsmæssigt, at revisionen af forordning (EU) 2018/842 i 2024 tager hensyn til Unionens mål for reduktion af drivhusgasemissioner i henhold til forordning (EU) 2021/1119, Unionens forpligtelse til at nå målene i Parisaftalen og eventuelle relevante forpligtelser, der følger af UNFCCC-partskonferencerne.
Denne revision bør desuden omfatte en vej til reduktion af drivhusgasemissioner, som er forenelig med det bindende mål om klimaneutralitet i Unionen senest i 2050 i henhold til forordning (EU) 2021/1119.
(26)
Ikke-CO2-drivhusgasemissioner såsom methan, dinitrogenoxid og fluorholdige gasser tegner sig for over 20 % af Unionens drivhusgasemissioner.
Ikke-CO2-drivhusgasemissioner er omfattet af forordning (EU) 2018/842 og vil derfor nødvendigvis være en del af de foranstaltninger, som medlemsstaterne vil indføre for at nå deres øgede 2030-mål for reduktion af drivhusgasemissioner i henhold til nærværende forordning.
Senest den 30. juni 2023 skal medlemsstaterne forelægge Kommissionen et udkast til ajourføring af deres integrerede nationale energi– og klimaplaner.
Kommissionen vil udstede retningslinjer i denne henseende, herunder for at tilskynde medlemsstaterne til at fremlægge mål og politikker for reduktion af methanemissioner.
Medlemsstaterne skal ligeledes vurdere, om deres strategiske planer under den fælles landbrugspolitik bør revideres for at afspejle det øgede ambitionsniveau i forordning (EU) 2018/842, der er indført ved ændringerne heraf gennem nærværende forordning.
Kommissionen vil medtage oplysninger om de resultater, der er opnået ved kombination af Unionens og medlemsstaternes indsats vedrørende ikke-CO2-drivhusgasemissioner, i de årlige rapporter i henhold til artikel 29, stk.
5, i forordning (EU) 2018/1999.
Kommissionen skal også vurdere udkast til integrerede nationale energi– og klimaplaner og kan udstede henstillinger til medlemsstater, som ikke gør tilstrækkelige fremskridt.
Kommissionen vil i forbindelse med revisionen af forordning (EU) 2018/841 vurdere de nuværende tendenser og fremtidige fremskrivninger af drivhusgasemissioner fra landbruget samt reguleringsmæssige valgmuligheder for at sikre, at de er forenelige med målet om at opnå langsigtede reduktioner af drivhusgasemissionerne i alle økonomiens sektorer i overensstemmelse med Unionens mål om klimaneutralitet og Unionens mellemliggende klimamål, der er fastsat i forordning (EU) 2021/1119.
I forbindelse med revisionen af forordning (EU) 2018/842 vil Kommissionen vurdere, hvordan alle sektorer, som er omfattet af nævnte forordning, bidrager til reduktionen af drivhusgasemissioner, herunder navnlig den reduktion, der er opnået med hensyn til ikke-CO2-drivhusgasemissioner, også i andre sektorer end landbruget.
(27)
Målene for denne forordning, nemlig i lyset af forordning (EU) 2021/1119 at justere forpligtelserne for medlemsstaterne med hensyn til deres mindstebidrag for perioden fra 2021 til 2030 med henblik på opfyldelse af Unionens mål om at reducere sine drivhusgasemissioner og med henblik på at bidrage til at nå målsætningerne i Parisaftalen, kan ikke i tilstrækkelig grad opfyldes af medlemsstaterne, men kan på grund af deres omfang og virkninger bedre nås på EU-plan; Unionen kan derfor træffe foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union.
I overensstemmelse med proportionalitets­ princippet, jf. nævnte artikel, går nærværende forordning ikke videre, end hvad der er nødvendigt for at nå disse mål.
(28)
Forordning (EU) 2018/842 og (EU) 2018/1999 bør derfor ændres i overensstemmelse hermed —
(16) Europa-Parlamentets og Rådets forordning (EF) nr.
401/2009 af 23. april 2009 om Det Europæiske Miljøagentur og Det Europæiske Miljøoplysnings– og Miljøovervågningsnet (EUT L 126 af 21.5.2009, s. 13).